MIB Qoraqalpog‘iston Respublikasi boshqarmasiga yangi rahbar tayinlandi

O‘zbekiston Respublikasi Bosh prokurori buyrug‘i bilan Islambek Arziyev Bosh prokuratura huzuridagi Majburiy ijro byurosi Qoraqalpog‘iston Respublikasi boshqarmasi boshlig‘i lavozimiga tayinlandi. Bungacha ushbu lavozimda Azamat Yuldashev faoliyat yuritgandi.
I.Arziyev 1972 yil Nukus shahrida tug‘ilgan. Prokuratura organlaridagi ish faoliyatini 1994 yilda boshlab mas'ul lavozimlarida ishlab kelgan.
Mazkur tayinlovga qadar u MIB Nukus shahar bo‘limi boshlig‘i lavozimida faoliyat yuritib kelayotgan edi.